
         Parlamentul României

Camera Deputaţilor

COMISIA JURIDICĂ,

DE DISCIPLINĂ ȘI IMUNITĂȚI
	

	
	
	


București, 12 martie  2019

            Nr. 4c-13/141
      AVIZ

asupra Proiectului de Lege privind aprobarea Ordonanţei de urgenţã a Guvernului nr.111/2018 pentru completarea Ordonanţei de urgenţã a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii
În conformitate cu prevederile art.95 din Regulamentul Camerei Deputaţilor, republicat, cu  modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu un Proiect de Lege privind aprobarea Ordonanţei de urgenţã a Guvernului nr.111/2018 pentru completarea Ordonanţei de urgenţã a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii, trimis cu adresa nr. P.L.x. 59 din 25  februarie 2019 şi înregistrată cu nr. 4c-13/141 din 26  februarie 2019.
Senatul, în calitate de primă Cameră sesizată, a adoptat proiectul de Lege  în ședința din 18 februarie  2019.

Conform dispoziţiilor art.75 din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia a dezbătut inițiativa legislativă menționată mai sus în şedinţa din 12 martie 2019.

Proiectul de lege are ca obiect de reglementare completarea Ordonanţei de urgenţă a Guvernului nr.77/2011, în sensul exceptării obligaţiei deţinătorilor autorizaţiilor de punere pe piaţă a medicamentelor, care sunt persoane juridice române, precum şi a deţinătorilor autorizaţiilor de punere pe piaţă a medicamentelor, care nu sunt persoane juridice române, de la plata contribuţiei trimestriale datorată pentru vaccinurile din cadrul programului naţional de vaccinare, începând cu data de 1 ianuarie 2019. Totodată, este preconizată ajustarea bugetului Casei Naţionale de Asigurări de Sănătate destinat consumului de medicamente, precum şi stabilirea unei formule prin care acesta să se actualizeze annual.

Membrii Comisiei au examinat inițiativa legislativă supusă avizării, expunerea de motive si avizul favorabil al Consiliului Legislativ nr.1169/11.10.2018. 

În urma dezbaterilor s-a hotărât, cu unanimitate de voturi, avizarea favorabilă a proiectului de Lege, în forma transmisă Comisiei juridice, de disciplină și imunități de către Biroul Permanent.

Inițiativa legislativă face parte din categoria legilor ordinare. 

                                PREŞEDINTE,                                                    SECRETAR,

                              Nicușor HALICI                                    Aida – Cristina CĂRUCERU
       Referent parlamentar, 

Adelina Tărlungeanu 

PAGE  

